CELEX: 22017D1323
Language: sl
Date: 2016-02-05 00:00:00
Title: Sklep Skupnega odbora EGP št. 40/2016 z dne 5. februarja 2016 o spremembi Protokola 47 (o odpravi tehničnih ovir v trgovini z vinom) k Sporazumu EGP [2017/1323]

20.7.2017   
               
               
                  SL
               
               
                  Uradni list Evropske unije
               
               
                  L 189/60
               
            SKLEP SKUPNEGA ODBORA EGP
      št. 40/2016
      z dne 5. februarja 2016
      o spremembi Protokola 47 (o odpravi tehničnih ovir v trgovini z vinom) k Sporazumu EGP [2017/1323]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) je treba vključiti v Sporazum EGP.
               
            
                  (2)
               
               
                  Uredba (EU) št. 1308/2013 razveljavlja Uredbo Komisije (EU) št. 1234/2007 (2), ki je vključena v Sporazum EGP in jo je zato treba v okviru Sporazuma EGP razveljaviti.
               
            
                  (3)
               
               
                  Ta sklep se nanaša na zakonodajo v zvezi z vinom. Zakonodaja v zvezi z vinom se ne uporablja za Lihtenštajn, dokler se zanj uporablja Sporazum med Evropsko skupnostjo in Švicarsko konfederacijo o trgovini s kmetijskimi proizvodi, kakor je navedeno v sedmem odstavku uvoda k Protokolu 47 k Sporazumu EGP. Ta sklep se zato ne uporablja za Lihtenštajn.
               
            
                  (4)
               
               
                  Protokol 47 k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Besedilo točke 8 (Uredba Sveta (ES) št. 1234/2007) v Dodatku 1 k Protokolu 47 k Sporazumu EGP se nadomesti z naslednjim besedilom:
      „32013 R 1308: Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
      Za namene tega sporazuma se določbe Uredbe uporabljajo z naslednjima prilagoditvama:
      
                  (a)
               
               
                  uporabljajo se samo naslednje določbe Uredbe:
                  
                               
                           
                           
                              člen 1(2)(l), glej del XII Priloge I,
                           
                        
                               
                           
                           
                              člen 3(1), glej del IV Priloge II,
                           
                        
                               
                           
                           
                              člen 75(3)(f), (g), (h), (k) in (m), člen 75(4) in (5)(d),
                           
                        
                               
                           
                           
                              člen 78(1)(b) in (2), glej del II Priloge VII, glej Dodatek I k Prilogi VII,
                           
                        
                               
                           
                           
                              člen 80, glej Prilogo VIII,
                           
                        
                               
                           
                           
                              člena 81 in 82,
                           
                        
                               
                           
                           
                              člen 83(2) in (3),
                           
                        
                               
                           
                           
                              členi od 92 do 108,
                           
                        
                               
                           
                           
                              člena 112 in 113,
                           
                        
                               
                           
                           
                              členi od 117 do 121,
                           
                        
                               
                           
                           
                              člen 146 ter
                           
                        
                               
                           
                           
                              člen 147(1) in (2).
                           
                        Določbe se uporabljajo s prilagoditvami, ki lahko izhajajo iz določb glavnega besedila Sporazuma, horizontalnih prilagoditev v uvodu k Protokolu 47 Sporazuma in posebnih prilagoditev v Dodatku 1 k Protokolu 47 Sporazuma.
               
            
                  (b)
               
               
                  Predstavniki držav Efte v celoti sodelujejo pri delu odbora iz člena 229 Uredbe, ki obravnava zadeve s področja uporabe aktov iz Sporazuma, vendar nimajo pravice do glasovanja.“
               
            Člen 2
      Besedilo Uredbe (EU) št. 1308/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 6. februarja 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         Bruselj, 5. februarja 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 347, 20.12.2013, str. 671.
      
         (2)  UL L 299, 16.11.2007, str. 1.
      
         (*1)  Navedena ni nobena ustavna zahteva.